Mauzolej Ruholaha Homeinija

Mauzolej ajatolaha Homeinija je mjesto gdje je sahranjen iranski vjerski vođa Ruholah Homeini i članovi njegove porodice – supruga Hadidže Sakafi i drugi sin Ahmad Homeini – kao i nekoliko značajnih političkih ličnosti kao što su bivši predsjednik Akbar Hašemi Rafsandžani, bivši potpredsjednik Hasan Habibi, general-lajtnant Ali Sajed Širazi, revolucionar Sadek Tabatabai i član Parlamenta Marzije Hadidči. Smješten je na jugu Teherana na groblju Behešt-e Zahra. Izgradnja Mauzoleja je otpočela 1989. godine nakon Homenijeve smrti. Kompleks se još uvijek gradi i predviđeno je da po dovršetku bude imao površinu od 20 km², te također sadrži turistički kompleks, univerzitet za islamske studije, sjemenište, trgovački centar i parkiralište za 20.000 vozila. Iranska vlada je navodno za izgradnju odredila dvije milijarde USD. Reference Vanjske veze Khomeini's Tomb Attracts Pilgrims Khomeini Tomb Arhivirano 2009-06-26 na Wayback Machine-u